Nafarroako Parlamentuko Mahaiak, 2022ko irailaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, Dos Reinosko aintzira pairatzen ari den lehortea dela-eta Ureztatzaile Elkarteak eginiko salaketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko irailaren 26an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatzen duenaren babesean, eskatzen du datorren irailaren 29ko Osoko Bilkuran Landa Garapeneko eta Ingurumeneko kontseilariari zuzendutako ahozko galdera honako hau izatea:

Zer neurri hartuko du Nafarroako Gobernuak Dos Reinosko aintzira pairatzen ari den lehortea dela-eta Ureztatzaile Elkarteak eginiko salaketaren aurrean?

Iruñean, 2022ko irailaren 22an

Foru parlamentaria: Ainhoa Aznárez Igarza